

Општина Бела Паланка

Општинска управа

Одељење за буџет и финансије

Бр. 003252792 2025 04128 004 003 400 043

 20.07.2026.год.

ДИРЕКТНИМ-ИНДИРЕКТНИМ КОРИСНИЦИМА БУЏЕТА ОПШТИНЕ БЕЛА ПАЛАНКА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УПУТСТВО ЗА ПРИПРЕМУ**

**ОДЛУКЕ О БУЏЕТУ ЛОКАЛНЕ ВЛАСТИ**

**ЗА 2026. ГОДИНУ И ПРОЈЕКЦИЈА ЗА 2027. И 2028. ГОДИНУ**

 На основу члана 31. став 1. тачка 2. подтачка 1., члана 36. и 41. Закона о буџетском систему („Службени гласник РС”, бр.54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон,103/15, 99/16, 113/17, 95/18, 31/19,72/19 , 149/20 118/21, 138/22,92/2023 И 94/24), а у складу са Упутством министарства финансија које је Министарство финансија проследило локалним самоуправама и поставило на сајт Министарства [www.mfin.gov.rs](http://www.mfin.gov.rs), достављамо вам Упутство за припрему Одлуке о буџету општине Беле Паланке за 2026. годину.

У складу са чланом 36a Закона о буџетском систему, на основу овог упутства, директни и индиректни корисници средстава буџета локалне власти припремају предлог финансијског плана за 2026. годину, са пројекцијама за 2027. и 2028. годину и достављају га локалном органу управе надлежном за финансије.

 **1. Програмска структура буџета**

 Унапређење буџетског процеса кроз примену програмског буџетирања представља део реформе управљања јавним финансијама којим се ставља нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе.

Упутство за израду програмског буџета, као и Анекс 5 којим је дефинисана униформна програмска струкура буџета ЈЛС за израду одлуке о буџету ЈЛС за 2026. годину и документ који садржи циљеве програма и програмских активности и листу униформних индикатора могу се наћи на сајту Министарства финансија ([www.mfin.gov.rs](http://www.mfin.gov.rs)).

Буџетски корисници дужни су да на својим интернет страницама објављују годишње финансијске извештаје и годишњи извештај о учинку програма, у складу са општим правилима о транспарентности.

# 2.Опште напомене за припрему предлога финансијских планова који ће бити саставни део одлуке о буџету локалне власти

Приликом планирања прихода локална власт је у обавези да исте реално планира, тј. потребно је поћи од остварења прихода и расхода за три квартала у 2025. години и остварења прихода у четвртом кварталу 2024. године који је увећан за 7,5%. Тако утврђен износ представља основ за њихово увећање, при чему укупан раст прихода не сме да буде већи од номиналног раста БДП **(пројектован номинални раст у 2026. години од 7,4%).**

# Основне економске претпоставке и смернице за припрему предлога финансијског плана буџетског корисника и одлуке о буџету локалне власти са средњорочним пројекцијама и инструкцијама у вези планирања прихода буџета

**Правци фискалне политике у 2026. години**

Упркос изазовним глобалним и регионалним условима, српска привреда је показала висок степен отпорности, што је резултат диверсификоване економске структуре и стабилне домаће потражње. У периоду од 2020. до 2024. године, кумулативни реални раст БДП-а износио је 18,4%, праћен историјски ниским нивоом незапослености и континуираним повећањем реалних зарада. Током 2024. године макроекономска кретања су била у складу са очекивањима – остварен је реални раст БДП од 3,9%, док је инфлација стабилизована у циљаним оквирима Народне банке Србије. Снажни макроекономски показатељи, рекордни приливи инвестиција и доследна примена одрживе фискалне политике довели су до тога да Србија први пут оствари инвестициони кредитни рејтинг.

Први квартал 2025. године донео је успоравање привредног раста на 2,0%, првенствено услед домаће неизвесности и одложене потрошње. Ипак, снажне економске основе, омогућавају брз повратак на путању раста. Ревидирана пројекција привредног раста за 2025. годину износи 3,0%, са очекиваним убрзањем на 4,2% у 2026. и на 5,0% у 2027. години, захваљујући великим инфраструктурним пројектима повезаним са Специјализованом светском изложбом EXPO 2027. Влада Републике Србије наставља са реализацијом амбициозног програма јавних инвестиција у оквиру стратешког плана „Скок у будућност – EXPO Србија 2027”, који укључује модернизацију инфраструктуре, дигитализацију, обновљиве изворе енергије и иновативне технологије. Планирана улагања имају за циљ модернизацију земље, јачање конкурентности домаће привреде и привлачење нових страних и домаћих инвестиција.

Средњорочне перспективе привредног раста остају позитивне, са просечном годишњом стопом од око 4,2% за период од 2026. до 2028. године.Ово Упутство израђено је на основу важећих закона, и добијања Упутства из Министарства финансија, на основу чега ћете израдети своје предлоге финансијских планова за 2026. годину. Буџетски корисници треба да ураде што квалитетнији предлог финансијског плана за 2026. годину.Приликом планирања обима средстава, односно лимита расхода и издатака за сваког буџетског корисника, Одељење за финансије **мора реално да их планира, у складу са законом, односно да пође од њиховог извршења у овој години, као и планираних политика у наредном периоду.**

## Планирање масе средстава за плате запослених у 2026. години

1. **Законско уређење плата**

Плате запослених у јавном сектору уређене су Законом о систему плата запослених у јавном сектору („Службени гласник РС”, број 18/16, 108/16, 113/17, 95/18, 86/19, 157/20 и 123/21). Плате запослених код корисника буџета локалне власти уређене су и у складу са Законом о платама у државним органима и јавним службама („Службени гласник РС”, бр. 34/01, 62/06...113/17 - др.закон), Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС”, бр. 44/08 - пречишћен текст, 2/12, 113/17-др.закон и 23/18, 95/18- др. закон, 86/19 – др.закон и 157/20).

Приликом обрачуна и исплате плата за запослене у предшколским установама и другим јавним службама (установе културе) примењује се Уредба о коефицијентима за обрачун и исплату плата запослених у јавним службама („Службени гласник РС”, бр. 44/01... 157/20-др.закон, 19/21 и 48/21).

## *2.Законско уређена основица за обрачун плата*

Приликом обрачуна и исплате плата запослених код корисника буџета локалне власти примењују се основице према закључцима Владе Републике Србије.

## *3.Планирање масе средстава за плате у одлукама о буџету за 3 годину*

Приликом обрачуна и исплате плата запослених код корисника буџета локалне власти примењују се основице утврђене закључцима Владе Републике Србије.

Индирктни корисници треба да, масу средстава за исплату дванаест месечних плата планирају полазећи од нивоа плата исплаћених за септембар 2025. године,, а евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије, Закона о буџету Републике Србије за 2026. годину и процене потребних средстава за расходе за запослене за 2026. годину.

Као и у претходним годинама, и у буџетској 2026. години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду („Службени гласник РС”, бр. 24/05, 61/05, 54/09, 32/13, 75/14, 13/17УС, 113/17 и 95/18-аутентично тумачење) осим јубиларних награда за запослене који то право стичу у 2026. години и новчаних честитки за децу запослених.анирају на бази броја запослених који раде, а не систематизованог броја запослених.

- у оквиру осталих расхода групе конта 41 не могу се планирати исплате награда и бонуса предвиђених посебним и појединачним колективним уговором, осим јубиларних за запослене који ће то право стећи у 2026 години

- средства потребна за социјална давања запосленима (економска класификација 414), који се односе на исплату отпремнина за одлазак у пензију , исказују се на основу планираног броја запослених (сачинити списак лица) који ће у току 2026. године остварити право на отпремнину. Такође, потребно је исказати, на основу планиране рационализације односно умањења броја запослених као технолошког вишка, износ средстава потребних за отпремнине. **Обавеза је буџетског корисника да у писаном образложењу детаљно образложи потребе за реализацију отпремнина у 2026. години**

- износ средстава за јубиларне награде мора се прецизно и одговорно планирати. Потребно је да сваки буџетски корисник у образложењу наведе списак запослених који ће у 2026. години остварити право на јубиларну награду као и потребна средства за исплату

**4. Опште напомене за припрему одлуке о буџету локалне власти**

Полазећи од одредаба Закона о буџетском систему, којима је дефинисано да одлука о буџету јединице локалне самоуправе треба да буде креирана уз поштовање све четири класификације које сачињавају стандардни класификациони оквир за буџетски систем, према изворима финансирања, посебно указујемо на неопходност поштовања одредаба чланан2. тач. 7) и 8) Закона о буџетском систему којима су дефинисани директни и индиректникорисници буџетских средстава.

**5.Основне економске претпоставке и смернице за припрему одлуке о буџету општине Бела Паланка за 2026. годину са средњорочним пројекцијама**

**Правци фискалне политике у 2026. години**

 Досадашње предузете економске мере које су имале за циљ очување производних капацитета привреде, одржање животног стандарда становништва и обезбеђивање довољне ликвидности значајно су помогле да се ублажи непосредна економска штета од свих догађаја коју су иза нас и створе услови за бржи опоравак домаће привреде.

**6. Опис планиране политике општине Бела Паланка**

**Приликом планирања прихода локална власт је у обавези да исте реално планира,** тј. потребно је поћи од остварења прихода за три квартала у 2025. години и остварења прихода у четвртом кварталу 2024. године који је увећан за 7,5%., што представља основ за њихово увећање, при чему укупан раст прихода не сме да буде већи од номиналног раста БДП.

У периоду од 2026.-2028 године општина Бела Паланка ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којима се регулише надлежност општине Бела Паланка.

Општина Бела Паланка ће обављати поверене и пренесене послове из области: државне управе, социјалне заштите, здравствене заштите, предшолског, основног и средњег образовања, екологије и очувања животне средине, рада инспекцијских служби и слично.

Поред вршења законом обавезујућих активности, општина Бела Паланка ће радити у складу са приоритетима, стратешким циљевима и програмима који су дефинисани Стратегијом локалног одрживог развоја општине Беле Паланке. Приоритети у наредном периоду ће бити:

-урбанизам и просторно планирање (израда и припрема пројектне документације)

-одржавање и изградња локалне комуналне и саобраћајне инфраструктуре (водоснабдевање, прикупљање и одношење смећа, управљање отпадним водама, јавна хигијена, уређење и одржавање зеленила, јавна расвета и проширење јавне расвете по потреби, локални путеви и остале комуналне услуге),

- вођење економске и развојне политике општине,

- пољопривреда и рурални развој,

- заштита животне средине,

- обезбеђивање услова за рад локалних установа у култури,

- организација културних и спортских активности и манифестација,

- опорезивање, финансијско управљање и буџетирање,

- пружање осталих услуга грађанима у складу са Законом.

 -доследно примењивање концепта добре управе уз смањење јавне потрошње кроз финансијску дисциплину

Група конта 42 - Коришћење услуга и роба У оквиру групе конта која се односе на куповину роба и услуга, потребно је реално планирати средства за ове намене у 2026. години, водећи рачуна да се не угрози извршавање сталних трошкова (421 - Стални трошкови). Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, уговори о привремено повременим пословима и др). Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама („Службени гласник РСˮ, бр. 119/12, 68/15, 113/17, 91/19 и 44/21).

- у оквиру групе конта 42 неопходно је сагледати могућности уштеда, пре свега у оквиру економске класификације 422-Трошкови путовања, 423-Услуге по уговору и 424-Специјализоване услуге, а настојати да се не угрози извршавање сталних трошкова (економска класификација 421). Износ средстава за сталне трошкове планирати на основу шестомесечног извршења ових расхода у 2026. годинии очекиваног нивоа сталних трошкова до краја године, увећан за пројектовану инфлацију за 2026. годину.

- угоститељке услуге, трошкове репрезентације и поклона планирати уз максималну уштеду

- средства за текуће поправке и одржавање опреме и објеката (група конта 425) планирати према приоритетима, водећи рачуна да се обезбеди рационално функционисање

- у оквиру групе конта 426-Материјал потребно је сагледати могућности уштеде. Како би се смањила потрошња папира и тонера за штампање у интерној комуникацији, потребно је што више користити електронску пошту и преносне медије. Налаже се свим буџетским корисницима да оспособе своје званичне е-маил адресе и да свакодневно проверавају пријем електронске поште. Нацрте радних докумената, уколико је потребно, штампати на коришћеним папирима или обострано, ако постоје техничке могућности.

**Смернице за исказивање капиталних издатака у предлозима финансијских планова буџетских корисника:**

- набавку административне опреме и других основних средстава за редован рад потребно је планирати уз максималне уштеде односно само за набавку неопходних основних средстава за рад. У образложењу је обавезно навести оправданост планиране набавке основних средстава.

Корисници буџета су обавезни да реално планирају трошкове свог функционисања у 2026. години, а програмске активности и пројекте планирати економично и одговорно, водећи рачуна о приоритетима и ограниченим средствима буџета општине.

Избор између програма, програмских активности и пројеката вршиће се примењујући принципе ефективности, економичности и ефикасности трошења буџетских средстава, али мерила која одражавају развојне приоритете и стратешке циљеве општине за период 2026.-2028. година. Надлежни органи општине ће се изјашњавати о поднетим предлозима финансијских планова и програмима рада у процесу утврђивања предлога Одлуке о буџету општине Беле Паланке за 2026. годину.

Подсећамо да код корисника који реализују више програмских активности у оквиру истог или различитих програма, плате и трошкове функционисања треба везати за доминантну делатност односно делатност којом се корисник претежно бави.

Општина Бела Паланка ће и у 2026 години наставити спровођење мера сходно предлозима Владе РС и одлукама и закључцима Скупштине општине и Општинског већа. Такође, биће испоштоване мере предложене од стране Минстарства финансија о начину планирања одређених врста расхода .

Имајући у виду обавезу корисника буџета да на основу праћења спровођења програма, у складу са Упуством за праћење и извештавање о учинку програма, израђују годишњи извештај о учинку програма (за последњу завршену фискалну годину), односно извештај о учинку програма за првих шест месеци текуће фискалне године (полугодишњи извештај) и достављају надлежном органу у роковима предвиђеним буџетским календаром неопходно је, да би се адекватно мерио учинак потрошње и добијале информације које се користе за унапређење ефективности и ефикасности јавне потрошње, да се приликом 3 дефинисања показатеља тежити ка томе да они задовоље критеријум СМАРТ. Буџетски корисници дужни су да на својим интернет страницама објављују годишње финансијске извештаје и годишњи извештај о учинку програма, у складу са општим правилима о транспарентности. У складу са чланом 28. Закона о буџетском систему образложење одлуке о буџету садржи, између осталог, програмске информације које чине описи програма, програмских активности и пројеката корисника буџетских средстава, циљеве који се желе постићи у средњорочном периоду, као и показатеље учинака за праћење постизања наведених циљева.

7. **Процена прихода и примања и издатака буџета општине Бела Паланка за буџетски период од 2026.-2028.године**

 Пореске реформе остварене у претходнимм годинама довеле су до тога да је остављен је простор локалним самоуправама да кроз порез на имовину надомести део изгубљених прихода, иако је порез на имовину ограничених фискалних капацитета.

Примања од задуживања општине Беле Паланке је у оквирима које прописује Закон о јавном дугу, али је потребно наставити са јасном политиком управљања јавним дугом општине. Због тога је потребно да само они капитални пројекти који су кључни за функционисање и развој општине буду финансирани из примања од задуживања, водећи озбиљну политику сервисирања доспелих обавеза по основу задужености општине. Овакву дисциплину у вођењу политике јавног дуга је потребно задржати све док се не десе нека изузетно позитивна дешавања на страни прихода.

У наредној табели је приказана процена прихода и примања буџета општине за 2026 годину са пројекцијама за 2027. и 2028. годину:

|  |  |  |  |  |
| --- | --- | --- | --- | --- |
| Екон.класиф.  | Врста прихода и примања  | Пројекција 2026.  | Пројекција 2027.  | Пројекција 2028. |
|  |  |  |  |  |

|  |  |  |  |  |
| --- | --- | --- | --- | --- |
|  | **ТЕКУЋИ ПРИХОДИ**  | **895.000.000** | **961.000.000** | **1.033.000.000** |

Процена обима и структуре расхода и издатака за буџетски период од 2026.-2028 године приказује следећа табела економске класификације:

|  |  |  |  |
| --- | --- | --- | --- |
| Економ.класификација | Пројекција 2026.  | Пројекција 2027.  | Пројекција 2028. |
| **УКУПНИ РАСХОДИ И ИЗДАЦИ** | **895.000.000** | **961.000.000** | **1.033.000.000** |

8. **Обим средстава који може да садржи предлог финансијског плана корисника средстава буџета за буџетску годину, са пројекцијама за наредне две фискалне године**

Предлози финансијских планова буџетских корисника за 2026.годину израђују се на основу достављеног обима средстава од стране Одељења за буџет и финансије утврђеног овим упутством. Буџетски корисници су дужни да се одговорно и у складу са објективним потребама, као и могућностима укупног буџетског оквира, рационално и економично распореде предложени обим средстава по програмима, програмским активностима и пројектима. Уколико се услед доношења нових прописа укаже потреба за активностима (расходима и издацима) које нису постојале у буџетима претходних година, а изискују повећање финансијских средстава потребних за њихову реализацију, буџетски корисник је у обавези да у оквиру садржаја програма, односно програмских активности или пројеката**, детаљно образложи** да се ради о новим активностима (наводећи законски основ) за које је потребно обезбедити средства изнад лимита утврђених овим Упутством. Уколико буџетски корисник има потребе **за додатним програмима, програмским активностима и/или пројектима, чија реализација премашује износ предложеног обима буџетских средстава, посебно ће потребу исказати као захтев за додатно финансирање.**

У процесу припреме Предлога финансијских планова мора се поштовати исказивање прихода и примања, односно расхода и издатака на основу система јединствене буџетске класификације, у складу са стандардним класификациоим оквиром утврђеним у Правилнику о стандардном класификационом оквиру и контном плану за буџетски сyстем (“Службени гласник РС” бр. 20/07, 37/07, 50/07, 63/07, 25/08, 50/08, 3/09, 26/09, 37/09,64/09, 110/09, 11/10, 31/10, 40/10, 53/10, 101/10, 10/11, 103/11, 10/12, 18/12, 95/12, 99/12, 22/13, 48/13, 61/13, 63/13, 106/13, 120/13, 20/14, 64/14, 81/14, 117/14, 128/14, 131/14, 32/15, 59/15 и 63/15). Планирање, извршавање и контрола финансијског плана буџетског корисника вршиће се на шестом нивоу економске класификације. Предложени износи средстава исказују се у апсолутним износима, с тим што задње три цифре морају бити нуле.

- у оквиру осталих расхода групе конта 41 не могу се планирати исплате награда и бонуса предвиђених посебним и појединачним колективним уговором, осим јубиларних за запослене који ће то право стећи у 2026 години

- средства потребна за социјална давања запосленима (економска класификација 414), који се односе на исплату отпремнина за одлазак у пензију , исказују се на основу планираног броја запослених (сачинити списак лица) који ће у току 2026. године остварити право на отпремнину. **Обавеза је буџетског корисника да у писаном образложењу детаљно образложи потребе за реализацију отпремнина у 2026. години .**

- износ средстава за јубиларне награде мора се прецизно и одговорно планирати. Потребно је да сваки буџетски корисник у образложењу наведе списак запослених који ће у 2026. години остварити право на јубиларну награду као и потребна средства за исплату

- у оквиру групе конта 42 неопходно је сагледати могућности уштеда, пре свега у оквиру економске класификације 422-Трошкови путовања, 423-Услуге по уговору и 424-Специјализоване услуге, а настојати да се не угрози извршавање сталних трошкова (економска класификација 421). Износ средстава за сталне трошкове планирати на основу шестомесечног извршења ових расхода у 2020. годинии очекиваног нивоа сталних трошкова до краја године, увећан за пројектовану инфлацију за 2026. годину.

- угоститељке услуге, трошкове репрезентације и поклона планирати уз максималну уштеду

- средства за текуће поправке и одржавање опреме и објеката (група конта 425) планирати према приоритетима, водећи рачуна да се обезбеди рационално функционисање

- у оквиру групе конта 426-Материјал потребно је сагледати могућности уштеде. Како би се смањила потрошња папира и тонера за штампање у интерној комуникацији, потребно је што више користити електронску пошту и преносне медије. Налаже се свим буџетским корисницима да оспособе своје званичне е-маил адресе и да свакодневно проверавају пријем електронске поште. Нацрте радних докумената, уколико је потребно, штампати на коришћеним папирима или обострано, ако постоје техничке могућности.

**Смернице за исказивање капиталних издатака у предлозима финансијских планова буџетских корисника:**

- набавку административне опреме и других основних средстава за редован рад потребно је планирати уз максималне уштеде односно само за набавку неопходних основних средстава за рад. У образложењу је обавезно навести оправданост планиране набавке основних средстава.

Корисници буџета су обавезни да реално планирају трошкове свог функционисања у 2026. години, а програмске активности и пројекте планирати економично и одговорно, водећи рачуна о приоритетима и ограниченим средствима буџета општине.

Избор између програма, програмских активности и пројеката вршиће се примењујући принципе ефективности, економичности и ефикасности трошења буџетских средстава, али мерила која одражавају развојне приоритете и стратешке циљеве општине за период 2026.-2028. година. Надлежни органи општине ће се изјашњавати о поднетим предлозима финансијских планова и програмима рада у процесу утврђивања предлога Одлуке о буџету општине Беле Паланке за 2026. годину.

Подсећамо да код корисника који реализују више програмских активности у оквиру истог или различитих програма, плате и трошкове функционисања треба везати за доминантну делатност односно делатност којом се корисник претежно бави.

Лимити укупних расхода и издатака директних корисника буџета општине Бела Паланка за буџетски период од 2026.-2028. године одређују се према следећој табели:

|  |  |  |  |  |  |  |
| --- | --- | --- | --- | --- | --- | --- |
|   |  |  | ***ПЛАН РАСХОДА БУЏЕТА ОПШТИНЕ БЕЛА ПАЛАНКА ПО КОРИСНИЦИМА ЗА 2026 ГОД.и 2 наредне године*** |  |  |  |
| **Глава** | **Програм-ска Класиф.** | **Функција** | **Економ. Класиф.** | **Опис** | **Лимит за 2026** | **Лимит за 2027** | **Лимит за 2028** |
| **2** | **4** | **3** | **7** | **8** | **9** | **10** | **11** |
| **1** |   |   |   | **СКУПШТИНА ОПШТИНЕ** |   |   |   |
|   | **0602** |  |   | **ПРОГРАМ 15: ЛОКАЛНА САМОУПРАВА** |   |   |   |
|   |   |   |   | **Свега**  | **15.000.000** | **14.500.000** | **13.000.000** |
| **2** |   |   |   | **ОПШТИНСКО ВЕЋЕ И ПРЕДСЕДНИК**  |   |   |   |
|   | **0602** |   |   | **ПРОГРАМ 15 - ЛОКАЛНА САМОУПРАВА** |   |   |   |
|   | **0602-0001** |  |   | **Програмска активност 001:Функционисање локалне самоуправе**  |   |   |   |
|   |   |   |   | **Свега**  | **20.000.000** | **19.200.000** | **18.500.000** |
| **3** |   |   |   | **ОПШТИНСКА УПРАВА**  |   |   |   |
|   | **0602** |  |   | **ПРОГРАМ 15 - ЛОКАЛНА САМОУПРАВА** |   |   |   |
|   | **0602-0001** |  |   | **Програмска активност 001:Функционисање локалне самоуправе**  |   |   |   |
|   |  | *130* |  | *Опште услуге* |  |  |  |
|   |   |   |   | **Свега**  |  **572.000.000**  | **500.900.000** | **480.000.000** |
| **4** |  |  |  | **ТУРИСТИЧКА ОРГАНИЗАЦИЈА БЕЛА ПАЛАНКА** |   |   |   |
|   | **1502** |   |   | **ПРОГРАМ 4 - РАЗВОЈ ТУРИЗМА** |   |   |   |
|  |  |  |   | **Свега**  | **21.000.000** | **21.600.000** | **22.000.000** |
| **5** |  |  |  | **УСТАНОВА КУЛТУРЕ\*Ремизијана\*** |   |   |   |
|   | **1201** |   |   | ***ПРОГРАМ 13* - Развој културе** |   |   |   |
|   |  |   |   | **Програмска активност 0001 И 0002**  |   |   |   |
|  |  |  |   | **Свега**  | **45.000.000** | **45.500.000** | **44.500.000** |
| **6** |  |  |  | **НАРОДНА БИБЛИОТЕКА "Вук Караџић"** |   |   |   |
|   |   |   |   | **Свега**  | **20.000.000**  |  **20.600.000**  |  **21.000.000**  |
| **7** |   |   |   | **ПРЕДШКОЛСКА УСТАНОВА "ДРАГИЦА ЛАЛОВИЋ"** |   |   |   |
|   | **2001** |   |   | **ПРОГРАМ 8 - ПРЕДШКОЛСКО ОБРАЗОВАЊЕ** |   |   |   |
|   |   |   |   | **Свега**  | **85.000.000** | **85.200.000** | **86.500.000** |
| **8** |   |   |   | **ОСНОВНО ОБРАЗОВАЊЕ** |   |   |   |
| 9.1 |  |  |  | **ОСНОВНА ШКОЛА "ЉУПЧЕ ШПАНАЦ" -ОШ БР.1** |   |   |   |
|   |   |   |   | **Свега**  | **25.000.000** | **15.000.000** | **13.000.000** |
| **9.2** |  |  |  | **ОСНОВНА ШКОЛА "ЈОВАН АРАНЂЕЛОВИЋ"ЦРВЕНА РЕКА -ОШ БР.2** |   |   |   |
|   |   |   |   | **Свега**  | **10.000.000** | **8.100.000** | **8.000.000** |
| **10** |  |  |  | **СРЕДЊА ШКОЛА "НИКЕТА РЕМИЗИЈАНСКИ"** |   |   |   |
|   |   |   |   | **Свега**  | **11.000.000** | **12.400.000** | **12.000.000** |
| **11** |  |  |  | **ЦЕНТАР ЗА СОЦИЈАЛНИ РАД** |   |   |   |
|   |   |   |   | **Свега**  | **15,000.000** | **12.000.000** | **12.000.000** |
| **12** |  |  |  | **ДОМ ЗДРАВЉА БЕЛА ПАЛАНКА** |   |   |   |
|  |  |  |   | **Свега**  | **6.000.000** | **4.000.000** | **4.000.000** |
| **13** |  |  |  | **ЈП СПОРТСКИ ЦЕНТАР "БАЊИЦА"** |   |   |   |
|   |  |   |   | **Свега з** | **50.000.000** | **43.000.000** | **44.000.000** |
|  |  |  |  |  |  |  |  |
|  |  |  |  | **Свега**  | **895.000.000** |  |  |

Средства за издатке за основне и средње школе, за Центар за социјални рад, као и за установе примарне здравствене заштите који су индиректни корисници буџета других нивоа власти, у захтевима се исказују на економској класификацији 463,464 и 465 – Трансфери осталим нивоима власти. Истовремено, за ове кориснике достављају се и сводни подаци исказани према врстама расхода у табелама.

Индиректни буџетски корисник не попуњава податке односно не планира расходе субвенције, буџетску резерву и рад политичких странака.

**Расходи који се финансирају из средстава које индиректни корисници остваре од делатности а сливају се у буџет општине морају бити у висни реално процењених износа и очекиваног остварења тих прихода и описно написани за које намене се планирају користити. Услов за коришћење тих прихода за одређену намену, биће да је расход планиран у буџету**. С обзиром на умањену пројекцију буџетских прихода, буџетски корисници ће морати да недостајућа средства за финансирање обезбеде из осталих извора.

**Предлог за израду финансијског плана за 2026.годину састоји се од**:

##### -Tabela 1. –Обрасци за програмски буџет 2026 год.

- Писаног образложења за сваки појединачни захтев

**Као помоћ у изради предлога финансијског плана достављамо и:**

**-Листа унниформних индикатора за програмски буџет**

**-Циљеви програма и програмских ативности и листа униформних индикатора за програмску структуру буџета**

Директни корисник буџетских средстава одговоран је за благовремено достављање овог упутства и табела индиректним корисницима буџетских средстава у њиховој надлежности, као и за прикупљање финансијских планова индиректних корисника, као и њихово обједињавање.

 Буџетски корисник доставља предлог финансијског плана расхода и издатака за 2026. годину у форми која подразумева насловну страну са називом и адресом буџетског корисника, податке достављене у прописаним табелама на начин утврђен овим упутством и писаним образложењемкоје, поред правног основа за обављање делатности и основних карактеристика корисника, треба да садржи оправданост сваког појединачног захтева (програмске активности и пројеката).

Потребно је у писаном образложењу истаћи специфичности и потешкоће које су биле везане за реализацију финансијских планова у претходној години како би се избегле одређене грешке у будућности. Такође, буџетски корисник је дужан да искаже процену ефеката нових политика и инвестиционих приоритета, а посебно оних које се одражавају на његов рад и финансирање.

***9. Напомене у вези попуњавања прописаних образаца***

Табеле се достављају у електронском облику надлежном Одељењу.

 Предлози финансијских планова за 2026 годину морају бити у оквирима лимита утврђених овим упутством. Уколико директни буџетски корисник процени да се поједини програми не могу подмирити из оквира предложеног лимита, може тражити недостајућа средства за финансирање: редовних трошкова функционисања и недовршених пројеката из претходне године, нових пројеката и програмских активности по приоритетима. У писаном образложењу, поред правног основа за извршавање наведеног расхода и/или издатка, потребно је детаљно образложити разлог и оправданост поднешеног захтева.

Преглед капиталних пројеката за период 2026.-2028. попуњавају директни корисници буџета општине и то за капиталне пројекте за које постоји реална могућност да се реализују, водећи рачуна о приоритетима.

***10. Динамика припреме и достављања предлога финансијских планова***

**Индиректни корисници су дужни најкасније до 15.09.2026. године да доставе предлоге финансијских планова односно предлоге за финансирање у 2026 години , поступајући по овом Упутству. Надлежни Одељење ће обрадити захтеве и уз предлог са пратећом документацијом доставити надлежном органу на даље разматрање**.

***11. У прилогу*** се налази и **ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ БЕЛА ПАЛАНКА ЗА 2026. ГОДИНУ, у складу са којим треба поступити.**

 Руководилац одељења

 Соња Ђођевић

